részlet

Fordította Rádai Andrea

Copyright © Matt Haig, 2021
Hungarian translation © 2021 Rádai Andrea
Magyar kiadás © 2022 Kolibri Kiadó, Budapest
A Kolibri Kiadó a Libri Könyvkiadó Kft. imprintje.
Illusztráció © Chris Mould, 2021

Copyright licensed by Canongate Books Ltd.
arranged with Andrew Nurnberg Associates International Limited

ISBN 978 963 599 198 3

Felelős kiadó Pap Zoltán
Felelős szerkesztő Szabó Lea
Szerkesztette M. Szabó Csilla
A szöveget gondozta Kalocsai Judit
Műszaki szerkesztő Rochlitz Vera
A borítót az eredeti felhasználásával készítette Müller Péter

Elektronikus változat
eKönyv Magyarország Kft.
www.ekonyv.hu
Készítette Ambrose Montanus

Pearlnek és Lucasnak

Két egér meséje

gy toboznak támaszkodva ült két egér az erdőben.

Barátok voltak. Teljesen szokványos egereknek tűntek szokványos sötét szemükkel, szokványos rózsaszín orrukkal és szokványos farkincájukkal. Egyikük kicsit lomposabb volt, mint a másik.

Azonban a hely, ahol éltek, egyáltalán nem volt szokványos. Ez a hely ugyanis a Messzi Észak volt.

Van egy ország, amit az emberek Finnországnak hívnak, és ennek az országnak a legtetején van egy település, Koboldfalva. A legkülönösebb hely az egész földgolyón. Olyan hely, amely nincs rajta semmilyen térképen. Olyan hely, amely tele van kanyargó utcácskákkal és színes faházakkal. Olyan hely, ahol nyüzsögnek a koboldok és a repülő rénszarvasok, és ahol időnként glimpik bukkannak fel.

Az egyik egeret Mikának hívták. Ő történetünk főhőse és ő a kevésbé lompos. Egy kicsit azért lompos. Barna bundáját gombamorzsák pettyezték a mellkasán és a pocakján. Mika, barátjával ellentétben, kedvelte Koboldfalva koboldjait, rénszarvasait és glimpijeit.

– Örülök, hogy rád találtam – mondta Mika a hólepte ágak közé révedő tekintettel.

– És miért van ez, Mika? – kérdezte a lomposabbik, akinek sáros volt a bundája és jeges a bajusza, és akit Bátor Brittának hívtak. Igazából persze Britta volt a neve, csak ő hívatta magát Mikával (és mindenki mással) Bátor Brittának. Mert ő efféle egér volt.

– Mert így nem vagyok magányos. Végre találtam valakit, aki pont olyan, mint én.

Bátor Britta felnevetett. Elnézett a sudár fenyők mellett, majd le a völgybe, Koboldfalva színes kis faházaira, amelyeket annyira gyűlölt.

– De hát te nem vagy olyan, mint én, Mika.

– Miért nem?

– Először is – kezdte –, én vagyok Bátor Britta. Rettenthetetlen vagyok. Te meg nem. És ez csak egy különbség.

Mika szívesen megkérdezte volna, miben mások még. De nem merte.

Csak ült, bámulta a gombát maga előtt, és visszagondolt a gyerekkorára, amit egy sötét, dohos, zsúfolt faodúban töltött.

Tartalom

Szereplők

Két egér meséje

Az egér, akit sehogy se hívtak

A Kinti Világban

Egér, ember és rénszarvas

Repülés

A meg nem kóstolt sajt

Földet érés

Az Igazmondó Glimpinél

Csodák és remények könyve

Az egér, akit Bátor Brittának hívtak

Hó Bagoly

Nagy baj

Képtelenség

A veszekedés

Végtelen magány és megsemmisítő csalódások hosszú sora

Fehér pöttyös szeretetcsiperke

Az Urga-burga-terv

A Trollok Völgye

A repülő sajt

A világmindenség legcsodálatosabb íze

Ahogy a csillagok ragyognak

Mika pánikban

A sajttolvaj

Nikolas hazudik

Nagy dolgok és kis dolgok

Kilapítva

Ami fontosabb a sajtnál

Amennyire egy egér kiabálni tud

Minden jó, ha a vége jó

Egy boldog egér

Köszönetnyilvánítás

Forgalmazza:
eKönyv Magyarország Kft.
www.ekonyv.hu

Felhasznált betűtípusok
Noto Serif – Apache License 2.0
PT Serif – SIL Open Font License